NaiveNeuron/SloPal huggingface dataset:
Danko, Andrej, podpredseda NR SR (2024-09-20):
Ďakujem. Žiada si záverečné slovo spoločná spravodaj... pán spravodajca? (Reakcia z pléna.) Čo, Jožko? (Reakcia z pléna.) No dobre. Vy sa nepomýlite, nie? Nikdy v živote. Ospravedlňujem sa, keď som si nevšimol, že tu je pán poslanec Lučanský. Ďakujem. Prerušujem rokovanie o tomto bode programu. Pán poslanec Viskupič, čakáme správu a pána Tótha. Viete overiť, či môžem, vyhlásim päťminútovú prestávku, 11.40 budeme pokračovať, ale aby sme, aby tento bod neprepadol, dobre? Pán Tóth je na ceste, mal by tu byť každú chvíľu, dobre? Prerušujeme do 11.40 h, kým pán Tóth sa dostaví. (Prestávka.)
Štefanec, Ivan, poslanec NR SR (2010-10-20):
Ďakujem pekne, pán podpredseda. Chcem sa poďakovať pánovi spravodajcovi Horváthovi, lebo podľa môjho názoru vystihol podstatu toho súčasného stavu, ktorý je v tom, že súčasný stav je tiež podľa mojej mienky protiústavný a bráni rastu zamestnanosti, pretože som presvedčený, že je absurdné niekomu prikazovať niečo, k čomu sa nezaviazal. Je to proti slobode podnikania, je to proti zdravému rozumu a jednoznačne to bráni rastu zamestnanosti na Slovensku. Takže takisto vítam iniciatívu pána poslanca Kaníka, jeho kolegov a rád ju podporím. Ďakujem.
Grendel, Gábor, podpredseda NR SR (2022-05-05):
Vyhlasujem rozpravu za skončenú. Želá si záverečné slovo navrhovateľka? Nie. Pani spravodajkyňa?
Grendel, Gábor, podpredseda NR SR (2021-06-22):
Vážené pani poslankyne, vážení páni poslanci, budeme pokračovať v prerušenej schôdzi, najskôr procedurálnym návrhom od pani poslankyne Zemanovej.
P. Hrušovský, predseda NR SR: (2003-05-20):
M. Maxon, poslanec: Ďakujem pekne za slovo. Pán kolega Mikloško, dúfam, že sa neurazíte, ale bol by som ochotný vám poskytnúť 100 korún, aby ste kolegov, s ktorými tu už diskutujete 15 minút, pozvali na pivo. Aj vy tam budete mať...
K. Tóthová, poslankyňa: (2005-05-10):
Taktiež som toho názoru, že vykonávacie predpisy musia byť predložené zákonom, pán minister, pretože v takých citlivých otázkach skutočne poslanci by mali vedieť, ako bude vyzerať to doregulovanie, aj keď si myslím, že nejde o doregulovanie, často ide o nápravu nedomyslených vecí, ale vykonávacie predpisy by mali byť, pretože občania čím ďalej, tým viacej sú nespokojní so zdravotníctvom a so zmenami, ktoré sa robia, pretože už sú z toho doslova jeleni, pretože niekedy už ani lekári nevedia, aké majú povinnosti a ktoré úlohy majú na základe ktorých predpisov plniť. Preto by som bola veľmi rada, keby najneskôr do druhého čítania boli tieto vykonávacie predpisy predložené do parlamentu. Pán minister, čo vravíte?
Uhliarik, Ivan, poslanec NR SR (2015-10-30):
Ďakujem tým, ktorí mali faktické poznámky. Poviem ešte jednu vec, ktorú nadviažem na pána Hlinu. V auguste 2011 som podával návrh zákona, ktorý sprísnil vyplácanie zisku súkromných zdravotných poisťovní, kedy pani Zvolenská, v tom istom čase podpisovala 400 mil. eur, nezdanených eur, ktoré si Penta mohla vyplatiť po zlúčení Apolla s Dôverou. Počujete dobre, 400 mil. eur je takmer celý dlh nemocníc tejto republiky, možno ich je 450, neviem, ale naozaj je táto suma. Hovoríte o privatizácii, vy ste zabudli, že v Trnavskom kraji proti predaju Pente som aktívne bojoval, nemocníc Dunajskej Stredy aj Galanty, že poslanci SMER-u toto odhlasovali? Myslím teraz poslanci SMER-u Trnavského kraja. Vy ste zabudli, že prenájom nemocníc v Prešovskom a Košickom kraji odhlasovali poslanci SMER-u, myslím teraz VÚC-ky, práve Svetu zdravia? Vy ste zabudli to, že v Košiciach alebo v košickej VÚC-ke, žiaľ, vtedy politicky, ale našťastie pre tento prípad nebol ani jediný poslanec za KDH. Ani jediný. Všetci, ktorí to odhlasovali, boli mimo KDH. Čiže takéto naozaj poznámky, ktoré sa tu dneska snažia niektorí kolegovia vypúšťať, je len naozaj zakrývaním oveľa väčšieho problému, o ktorom som hovoril. Prečo pani Zvolenská, ktorá zaťala sekeru do Všeobecnej zdravotnej poisťovne, mínus 120 mil., bola zrazu podpredsedkyňou predstavenstva Dôvery? Prečo? Podľa mňa to môže byť väčší problém, lebo mala záujem o krach Všeobecnej zdravotnej poisťovne.
Pellegrini, Peter, podpredseda NR SR (2020-04-24):
Pán poslanec Blaha.
Jurinová, Erika, podpredsedníčka NR SR (2014-02-12):
Na vaše vystúpenie, pán poslanec, je jedna faktická poznámka. Uzatváram možnosť prihlásiť sa. Nech sa páči, pán poslanec Kuffa.
Jurinová, Erika, podpredsedníčka NR SR (2014-12-09):
Presne tak, pán kolega.
Galek, Karol, poslanec NR SR (2017-02-07):
Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky Renáty Kaščákovej, Miroslava Ivana a Milana Laurenčíka na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov, tlač 377. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali vo výbore do 17. marca 2017 a v gestorskom výbore do 20. marca 2017. Pán predsedajúci, otvorte, prosím, všeobecnú rozpravu.
Matovič, Igor, poslanec NR SR (2016-11-22):
Kolega Hrnko to dnes tak zobral dosť osobne. Aj prvýkrát mi povedal, že niečo o tom vrahovi na rohu ulice. Čo som si teda zobral k srdci, lebo to budem používať na jeho predsedu. Ale teda tak, že budem opakovať osobne alebo replika bude takisto osobná. Človek, ktorý opakovane zbožňuje Tisov fašistický štát, má nemá čo poučovať. K Janke Cigánikovej a k Ondrejovi Dostálovi: Janka, hovoríš, že keď nebudeme zmrazovať platy, tak dostaneme kvalitných ľudí do politiky, a teda tí potom prevezmú vládu. Ja si osobne myslím, že politika je trošku viac ako zamestnanie, je to poslanie. A charakter si nekúpiš, jednoducho nenakúpiš ho tým, že bude mať niekto o 300 eur vyšší plat, tak zrazu tu budeš mať, alebo o tisícku, že zrazu tu budeš mať kvalitnejších nejako zásadne ľudí. V prvom rade by malo ísť o kvalitných ľudí, ja som povedal príklad toho Daniela Lipšica. Jednoducho jeho si prachmi nekúpiš. On tú robotu tu dlhodobo robil v politike, hoci mal možno iba desatinu príjmu, ako by mal v súkromnej sfére, lebo jednoducho má iný hodnotový rebríček. A preto si myslím, že tú politiku zmenia práve s takýmito ľuďmi, ktorí pôdu a povedia si, že stačilo, bude 28 alebo 30 rokov po revolúcii, povedia si, že stačilo a obetujú sa možno pre to Slovensko a pôjdu to robiť, áno, aj za tieto platy. A ja takým ľuďom možno trošku viacej verím jako tým, ktorých sme tu teraz silou-mocou nakúpili za neviem aké, o pár eur zvýšené peniaze. Keď hovoríte, že, aj Ondrej, aj Janka, že Sulíkov vzorec. Sulíkov vzorec je prekonaný, som vám povedal, že ten výpočet berie iba, alebo trestá poslancov alebo aj členov vlády do deficitu 3 %. Za súčasnej situácie vôbec nezoberie poslancovi nič, nedá žiaden trest. Keď Ondrej hovorí, že nevie si predstaviť merať kvalitu práce ministra, máš tu ministra financií, ja si viem dať ministrovi úkol, že bude deficit pod nulou, alebo jednoducho ušetrí v našej spoločnej kase a dostane za to aj milión euro odmenu, vždycky sa nám to viacej oplatí, ako to nechať takto. (Reakcia z pléna.)
Janckulík, Igor, poslanec NR SR (2019-10-24):
Ďakujem, pán minister. Na vás nebudem určite tvrdo reagovať ako na podpredsedu vlády pána Rašiho, ktorý nemá ani šajnu, o čom rozpráva. Musím sa ale trošku vrátiť ku tej, ku splnomocnencovi vlády. Ja ako splnomocnenec vlády, pán minister, vieš najlepšie, čo som spravil, čo sa týka odborných komisií, ako sme sa často stretávali na ministerstve, na NDS-ky. Za môjho, keď som bol splnomocnenec vlády, sa spustilo verejné obstarávanie na rýchlostnú cestu R3. Toto verejné obstarávanie trvá už dva roky. Samozrejme, už proces by bol dávno ukončený, ale chobotnica, ktorá rozhoduje, kto to bude robiť a za koľko bude robiť, žiaľ, nechce pustiť tento úsek. To by som sa mohol spýtať pána Rašiho, že či náhodou, či náhodou to on neovplyvňuje. A ja vás chcem, pán minister, ako už viackrát som vás poprosil, spravte poriadok na tej NDS-ke. Nech sa konečne tam preberú a nech začnú robiť pre ľudí. Na to sú tam. Sú platení z našich daní a nie je normálne, aby takto boli stále posúvané termíny. Lebo fakt tí investori odídu a tí ľudia do toho zamestnania, najhoršie, sa ani nemôžu dostať. Sú tam ľudia, ktorí robia na dve smeny. Tá rodina sa celý týždeň ani nestretne medzi sebou, lebo jeden čaká v kolónach, druhý čaká v kolónach z roboty do roboty. Veď to nie je normálne. Treba to spraviť ako prioritu. Ja viem, že to je sever Slovenska, ale aj sever Slovenska by mal byť prioritou. Ďakujem.
Holý, Štefan, podpredseda vlády SR (2020-11-27):
Vážený pán predsedajúci, vážené panie poslankyne, vážení páni poslanci, dôvodom vypracovania tohto vládneho návrhu zákona je v prvom rade implementácia nariadenia Európskeho parlamentu a Rady 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia č. 110/2008. V súvislosti s nariadením je potrebné článkom 2 návrhu zákona vykonať terminologickú úpravu § 9a zákona Národnej rady Slovenskej republiky č. 152/1995 Z. z. o potravinách v znení neskorších predpisov. Navrhovaný dátum účinnosti zákona 
25. máj 2021 sa odvíja práve od účinnosti ustanovení nového nariadenia Európskej únie o trhu s liehovinami. Vládnym návrhom zákona sa má dosiahnuť úplná zlučiteľnosť vnútroštátnej právnej úpravy ochrany označení pôvodu výrobkov a ochrany zemepisného označenia výrobkov s právom Európskej únie. Hoci ide o problematiku, ktorá bola v členských štátoch tradične upravená medzinárodnými zmluvami a vnútroštátnymi predpismi, Európska únia postupne vyvíja snahu o prijímaní spoločnej politiky aj v tejto oblasti. Vládny návrh zákona prináša: 1. jednoznačné vymedzenie pôsobnosti zákona o označeniach pôvodu výrobkov a zemepisných označení výrobkov. 2. prispôsobenie zákona o označeniach pôvodu výrobkov a zemepisných označení výrobkov zmenám vyplývajúcim zo samostatného pristúpenia Európskej únie k ženevskému aktu Lisabonskej dohody o označeniach pôvodu a zemepisných označeniach a z toho vyplývajúce posilnenie a kompetencia Európskej komisie. 3. úpravu tzv. národných fáz postupov v systéme spoločnej ochrany označení pôvodu výrobkov a zemepisných označení výrobkov, ktoré príslušné nariadenie Európskej únie ponechávajú na členské štáty. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Laššáková, Jana, podpredsedníčka NR SR (2015-05-07):
Pán poslanec Mikuš, nech sa páči.
Jurinová, Erika, podpredsedníčka NR SR (2013-10-24):
Páni poslanci, prosím vás, ak, tak choďte sa baviť vonku.
A. Belousovová, podpredsedníčka NR SR: (2008-10-22):
Pán poslanec Miššík, máte slovo.
Hrnčiar, Andrej, podpredseda NR SR (2016-10-26):
Nech sa páči, pán poslanec Drobný.
Hrnčiar, Andrej, podpredseda NR SR (2019-01-29):
Dávam slovo poverenému členovi ústavnoprávneho výboru poslancovi Jozefovi Ježíkovi a prosím ho, aby podal správu o výsledku prerokovania materiálu vo výbore.
Laurenčík, Milan, podpredseda NR SR (2021-06-29):
Ďakujem. Prosím, zaujmite miesto pre navrhovateľa. Ja teraz dám slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Vonsovi. Nech sa páči.
A. Belousovová, podpredsedníčka NR SR: (2007-10-23):
Teraz budeme pokračovať druhým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene a doplnení niektorých zákonov . Vládny návrh tohto zákona ste dostali pred prvým čítaním ako tlač 379 a spoločnú správu výborov máte ako tlač 379a. Prosím znovu pána ministra pôdohospodárstva pána Miroslava Jureňu, aby vládny návrh zákona odôvodnil. Máte slovo, pán minister.
Sulík, Richard, predseda NR SR (2011-07-12):
Prepáčte ešte, spravodajca, spoločný spravodajca k tomuto bodu je pani poslankyňa Erika Jurinová. Vidím, že opúšťajú nás odborári. Chcel by som sa z tohto miesta poďakovať a oceniť to, že ste nenarúšali chod schôdze. Takže ďakujem.
Gröhling, Branislav, poslanec NR SR (2016-06-15):
Martin, ďakujem veľmi pekne za tvoj príspevok. Plne súhlasím so všetkým, čo si vyslovil. Ale ja to znova musím povedať proste, my máme objektívne dôkazy, že naše vzdelávanie, bohužiaľ, je nekvalitné, v testoch PISA reálne klesáme. Objektívnejší dôkaz, že kvalita vzdelávania klesá, si už ani nevieme predstaviť. Všetky ostatné krajiny nás reálne predbiehajú. Môžme hovoriť o tom emotívne, ja sa možno aj teším, že sme trochu aj emotívni, lebo je to také znamenie, že nám na tom reálne záleží, ale to nie je nič proti učiteľom a proti tomu, že by niekto im nechcel pridať. Myslím si, že všetci chceme, podľa mňa toto hlasovanie bude, všetci prítomní, ktorí sú, všetci budú hlasovať za to, aby sa im zvýšila mzda. Neverím, že by niekto hlasoval proti. Ale stále podľa mňa je to aj o tom odmeňovaní učiteľov za tú kvalitu. Za to posúvanie, čo je ďalej a to je to, o čom som aj ja rozprával, o čom rozprával aj Martin. A ešte ak mám čas, ja by som dovysvetľoval to meranie, o ktorom som hovoril, alebo to meranie tej kvality, že ten podiel zamestnaných absolventov po roku a po piatich rokoch, ktoré sa robí aj v okolitých štátoch, je k pomeru danej škole. Takže nehovoríme o všetkých žiakoch a o pomere zamestnanosti všetkého, my hovoríme o jednotlivých školách na základe, alebo teda oblastiach, na základe čoho vieme reálne vyhodnotiť, ktorá škola kvalitne vzdeláva mladých ľudí. Ďakujem veľmi pekne.
Ďuriš Nicholsonová, Lucia, podpredsedníčka NR SR (2017-04-06):
Hovorím o ťažkých liekoch, s ktorými prichádzajú deti z detských domovov, a vás to nezaujíma? (Reakcie z pléna.) Tie lieky, tie lieky sa objavujú v detských domovoch, ktoré sú predpisované malým deťom v detských domovoch a s nimi potom...
Jurinová, Erika, podpredsedníčka NR SR (2015-11-24):
Ďakujem. Ešte je síce 19.01 hodín. Dávala by som ešte priestor prihlásiť sa do rozpravy ústne. Nikto sa do rozpravy ústne neprihlásil. Končím možnosť prihlásiť sa do rozpravy ústne. Vyhlasujem rozpravu za skončenú. Pán minister záverečné slovo nechce? (Reakcia navrhovateľa.) Nechcete sa v záverečnom slove vyjadriť. Pani spravodajkyňa? (Reakcia spravodajkyne.) Rovnako nie. Prerušujem rokovanie o tomto bode programu. Takže dovoľte mi poďakovať vám za účasť, prerušujem rokovanie dnešného dňa schôdze, ráno sa stretneme pri pokračovaní, keď budeme rokovať o zákone o ochrane podpory a rozvoja verejného zdravia, pekný večer všetkým. (Prerušenie rokovania o 19.02 hodine.)
Bugár, Béla, podpredseda NR SR (2019-06-18):
Pán poslanec Budaj.
K. Tóthová, poslankyňa: (2009-02-17):
Prečo poslanci prišli s týmto legislatívnym návrhom? Nebudem hovoriť dlho, chcem len pripomenúť, že bola to Ľudová strana – HZDS, ktorá sa už v minulosti zaoberala otázkou výživného. Prvý legislatívny návrh vyšiel z našej dielne a poukazovali sme vždy aj poukazujeme na to, že výživa detí, platenie výživného nie je otázkou, ktorá sa viaže k rodičom, ale na základe Deklarácie práv dieťaťa prijatej OSN 20. novembra 1959, ku ktorému sme pristúpili ako signatári. V čl. VI sa ako právo dieťaťa uvádza právo na jeho sociálne zabezpečenie. Tomuto právu dieťaťa odpovedá povinnosť rodičov zaoberať sa a plniť si povinnosti k zabezpečeniu sociálnych práv dieťaťa vrátane práva plniť si vyživovaciu povinnosť. Vyživovaciu povinnosť tam, kde nie je dobrovoľne plnená, určuje súd. No napriek súdnemu určeniu mnohí povinní rodičia si túto povinnosť neplnia. Preto dochádza k exekúcii. Exekučný prostriedok býva obvyklý, neraz trvá dlho, pokiaľ exekútor s doteraz možnými prostriedkami výživné vymôže. Ale máme aj náhradné výživné. To sme riešili prípady, keď rodičia nie sú sociálne a finančne takí solventní, aby si túto povinnosť plnili a dneska predkladáme legislatívny návrh, keď rodič je solventný, ale napriek svojej solventnosti si neplní vyživovaciu povinnosť, a to tým spôsobom, že by exekútor mohol obrátením sa na Policajný zbor žiadať zadržanie vodičského preukazu, a to do doby, pokiaľ nie je splatené výživné. Vážení, chcem upozorniť, že ešte počas prvého čítania v parlamente viaceré denníky uviedli, že ide o zhabanie vodičského preukazu. Žiadali sme opravu, žiaľ, nie všetky denníky túto opravu uskutočnili. Preto upozorňujem aj z tohto miesta, že exekučným prostriedkom nebude zhabanie vodičského preukazu, ale len zadržanie, a to do času, pokiaľ si rodič nesplní vyživovaciu povinnosť. Dovoľte, aby som citovala myšlienku spolupredkladateľa pána poslanca Vladimíra Mečiara, ktorý uviedol. „Ak má rodič, povinný rodič financie na kŕmenie svojho motorového vozidla a jazdí a kŕmi toto vozidlo, musí predovšetkým mať peniaze na nakŕmenie svojho dieťaťa.“ Toto je základná myšlienka. Nie je to úplná prvotina, pretože už v Poľsku bol prijatý obdobný legislatívny návrh a na základe realizácie tejto veľmi jednoduchej exekučnej možnosti sa výrazne zvýšilo plnenie vyživovacej povinnosti. Vážené panie poslankyne, vážení páni poslanci, nebudem zaťažovať toto rokovanie dlhým úvodným traktátom. Zrejme všetci chápeme, o čo ide. Verím, že všetci vnímate, že ide o záležitosť, o legislatívny návrh, ktorý nemá politický podtón, má ľudský podtón, pretože má zabezpečiť výživné pre deti, ktoré takéto výživné potrebujú a majú naňho právny nárok určený súdom. Ďakujem za pozornosť.
Beluský, Martin, poslanec NR SR (2022-11-08):
Ďakujem za slovo. Pán navrhovateľ, Úrad pre verejné obstarávanie: Národná rada Slovenskej republiky odvolá predsedu úradu, ak nespĺňa podmienku, vykonáva funkciu nezlučiteľnú s funkciou predsedu, nevykonáva funkciu predsedu úradu dlhšie ako šesť po sebe nasledujúcich kalendárnych mesiacov. Protimonopolný úrad: Prezident Slovenskej republiky odvolá predsedu z funkcie, ak bol právoplatne rozhodnutím súdu odsúdený, bola právoplatne rozhodnutím súdu obmedzená jeho spôsobilosť, začal vykonávať funkciu alebo činnosť nezlučiteľnú s funkciou predsedu, vlastným zavinením, bla, bla, bla. Štatistický úrad: Prezident Slovenskej republiky predsedu odvolá, len ak prestal spĺňať predpoklady, bol právoplatne odsúdený, bol právoplatne pozbavený spôsobilosti. Čiže pri týchto úradoch, ktoré patria medzi ostatné orgány štátnej správy, neexistuje možnosť bez udania dôvodu. Vy ste spomenuli tajné služby alebo členovia vlády; členovia vlády sú politická funkcia a tajné služby nepatria medzi ostatné orgány ústrednej štátnej správy. Ja som to porovnával s tými, ktoré tam patria. A vy ste hovorili, že dnes neexistuje možnosť, ako odvolať šéfa NBÚ, ale nemyslím si, že je správne ho odvolať bez udania dôvodov. Ak si myslíte, že by tam mali byť nejaké ďalšie dôvody doplnené, nielen tie, ktoré tam dnes existujú, tak v takom prípade taká diskusia môže mať nejaké racio, ale myslím si, že bez udania dôvodu odvolať niekoho len tak, lebo sa nám to proste zachcelo, si myslím, že určite nie je správne.
Bugár, Béla, podpredseda NR SR (2016-12-06):
Nech sa páči, prezentujme sa a hlasujme o bodoch zo spoločnej správy s návrhom schváliť. (Hlasovanie.) Prítomných 140 poslancov, za 77, zdržalo sa 63 poslancov. Konštatujem, že tieto body sme schválili. Nech sa páči, ďalej.
Drábiková, Lucia, poslankyňa NR SR (2020-05-12):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali ihneď, vrátane gestorského výboru.
Grendel, Gábor, podpredseda NR SR (2020-12-10):
Pán poslanec Dostál.
Danko, Andrej, predseda NR SR (2017-09-13):
Pán poslanec Dostál.
Hrnčiar, Andrej, podpredseda NR SR (2017-06-13):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Milanovi Mojšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Linhart, Patrick, poslanec NR SR (2021-10-20):
Ďakujem za slovo. Ja som veľmi rád, pani Halgašová, že sa v tebe prebudilo možno svedomie po desiatich rokoch, čo tvrdíš, že robíš niečo pre potravinársky priemysel. Ako bývalá riaditeľka PKS, Potravinovej korony, pardon, komory Slovenska, ktorá launchla alebo lobovala a dosadzuje do školských zariadení tie najväčšie otraviny sveta cez otravinárov, ktorých zastupuješ v parlamente, tak ja som veľmi rád, že sa v tebe, pani poslankyňa, prebudilo toto svedomie a že si sa uchopila tejto skvelej témy. Trošku ma ale neteší, že si sa nepridala k nám, teda a po tom, čo si neúspešne blokovala potravinový semafor, ktorý bol práve určený pre deti a pre rodičov. Neúspešne si ho blokovala, pretože prešiel parlamentom jednohlasne nakoniec. Aj s klubom SaS sa to podarilo celé vysvetliť, tak potom sa teraz v tebe prebudila taká túžba pomáhať deťom. Ja to upravím, teda dám to na pravú mieru. Toto je čistý populizmus. Ja som urobil na Facebook, hej, takú koláž fotiek, kde už minulého roka alebo tohto roku v apríli chodím a po školách a zlepšujem stravovanie a normy v školách, a ty si si urobila presne také isté fotečky ako ja a prebudilo sa to teraz v tebe až nejak niekedy v novembri. Ja, samozrejme, teraz chcem povedať jednu vec, teda, pardon, v októbri. Ja, samozrejme, chcem povedať jednu vec. Ja vítam akúkoľvek pomoc pre deti, ale naozaj... a pre školy a úprava noriem, ktorá je naozaj zastaralá a potrebuje túto úpravu, avšak z tvojej strany to beriem ako čistý populizmus, pretože keď zástupkyňa otravinárov v parlamente, bývalá riaditeľka PKS, ktoré dováža do škôl a škôlok hnoj, povie, že chce niečo urobiť dobré pre deti, tak je to na smiech. (Potlesk.)
Žiga, Peter, podpredseda NR SR (2024-05-14):
Ďakujem pekne. Teraz prosím predsedu výboru pre kultúru a médiá poslanca Romana Michelka, aby uviedol hlasovanie o návrhu uznesenia. Nech sa páči, pán spravodajca. (Hlasovanie o návrhu skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Martine Šimkovičovej, poverenej riadením Ministerstva kultúry Slovenskej republiky, tlač 194.)
Pellegrini, Peter, predseda NR SR (2024-02-08):
Prezentujme sa a hlasujme o bode číslo 67 druhého pozmeňujúceho návrhu pána poslanca Galka. (Hlasovanie.) Prítomných 134 poslancov, za 18, proti 77, zdržalo sa 39. Tento bod sme neschválili.
Hrnčiar, Andrej, podpredseda NR SR (2018-05-10):
Pán poslanec Fecko.
Blcháč, Ján, poslanec NR SR (2023-11-21):
Ďakujem pekne, pán predseda, budeme teraz hlasovať o návrhu uznesenia, tak ako je uvedené v prílohe spoločnej správy výboru, a ktoré znie: Národná rada Slovenskej republiky podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky a jej žiadosť o vyslovenie dôvery, ktoré vláda predložila podľa čl. 113 Ústavy Slovenskej republiky: A. schvaľuje Programové vyhlásenie vlády Slovenskej republiky, B. vyslovuje dôveru vláde Slovenskej republiky. Pán predseda, dajte, prosím, o tomto návrhu hlasovať.
Paška, Pavol, predseda NR SR (2012-08-09):
Pán poslanec Mikuš chce reagovať, nemá kartu, takže poprosím technikov, aby zapli pána Mikuša.
Sulanová, Magdaléna, poslankyňa NR SR (2021-09-30):
Ďakujem pekne za slovo. Ja chcem tiež oceniť, že sa konečne debata vrátila k vecnému tónu a že sme sa aj vrátili k podstate tohoto bodu programu v Národnej rade, teda k Správe generálneho prokuratúra, prokurátora o činnosti prokuratúry, Generálnej prokuratúry za rok 2020. Ja zase by som sa, chcem reagovať na nášho kolegu a chcem poukázať na to, že v tej správe, a teda oceniť to, že v tej správe sa poukázalo aj na kriminá... (povedané so smiechom) kriminálnu činnosť, dá sa povedať, členov Policajného zboru. A to vyšlo najavo len teraz, ale ja mám 20-ročné veľmi zlé skúsenosti s políciou a som veľmi rada a dúfam, teda že sa to už konečne otočí a jednoducho tí páni policajti budú skutočne občanov pomáhať im a chrániť ich, tak ako to majú na všetkých autách, a nebudú sa venovať šikanovaniu a dokonca vyrábaniu trestných činov, a teda obviňovaniu nevinných ľudí. Pri tejto príležitosti by som chcela ešte povedať, že pevne dúfam, že za vedenia nového generálneho prokurátora pána JUDr. Žilinku, že jednoducho sa vrátime k právnemu štátu, pretože taká katastrofálna situácia, s ktorou som sa ja stretla, že je to absolútne neexistencia vymožiteľnosti práva v tomto štáte a o právnom štáte skutočne len môžeme snívať. A verím, že toto budú prvé začiatky a že nám svitá na lepšie časy.
Pavelka, Radoslav, poslanec NR SR (2018-06-25):
Ďakujem pekne. V rozprave vystúpil jeden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-12-12):
(Hlasovanie.) 148 prítomných, 69 za, 42 proti, 37 sa zdržalo. Neschválili sme návrh.
Urban, Miroslav, poslanec NR SR (2020-07-15):
Ďakujem za slovo. Pán poslanec, ja nerozumiem slovnému konštruktu reprodukčné práva žien. Takýto eufemizmus mi trocha pripomína takisto konštrukt, ktorý používal jeden alkoholik, že humanitárne bombardovanie. Obidva tieto konštrukty vedú nakoniec k smrti. Dobre vieme, že tá, tie naše generácia ľudí vychovaná pod vplyvom liberálnych médií je egocentrická, pokrytecká a myslí predovšetkým na seba a nemyslia v takom širšom kontexte. Vieme takisto, že chudoba v dnešnej dobe nie je hlavný dôvod pre interrupcie, ale sú to väčšinou osobné, osobné dôvody. Ďakujem.
Laššáková, Jana, podpredsedníčka NR SR (2012-12-05):
Na vystúpenie pána poslanca nie je žiadna faktická poznámka a vyhlasujem rozpravu za skončenú. Pán minister, chcete zaujať stanovisko. (Reakcia navrhovateľa.) Áno. Nech sa páči.
Paška, Pavol, predseda NR SR (2014-03-25):
(Hlasovanie.) 135 prítomných, 91 za, 44 sa zdržalo. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú a hlasovanie.
Pfundtner, Edita, poslankyňa NR SR (2017-05-10):
Ďakujem veľmi pekne za slovo. Ja z tohto miesta sa chcem poďakovať pánovi ministrovi aj za predloženie tohto návrhu zákona, aj za jeho obhajobu tohto návrhu zákona v prvom a taktiež aj teraz v druhom čítaní. Musím povedať, že tento návrh zákona rozhodne posilní samosprávu v oblasti kultúry národnostných menšín. Na základe tohto zákona vznikne silná nezávislá organizácia, silná samospráva v kultúre. Chcem povedať, že z nenávisti sa nikdy nerodili veci hodnotné, a preto musím povedať, že tento návrh zákona sa zrodil na základe vzájomného pochopenia a porozumenia. Ja by som bola veľmi nerada, vážení kolegovia, keby ste odišli z tejto sály s trpkou príchuťou v ústach práve na základe toho, čo tu odznelo z úst kolegov zo strany ĽS NS. Nemôžem súhlasiť s ich argumentáciou, a preto chcem upriamiť vašu pozornosť aj na dôvodovú správu k predmetnému návrhu zákona, kde sa hovorí, čo je účelom tohto fondu, ktorý sa zriaďuje predmetným zákonom. Účelom tohto fondu je predovšetkým; a hovorím, že nie je tento fond namierený proti nikomu. Ja sa tu nepotrebujem obhajovať, že prechovávam nenávisť voči ktorejkoľvek menšine alebo voči slovenskému národu. Vyprosím si takéto obvinenia zo strany pána Mazureka a tvrdo sa proti tomu ohradzujem. Takže dovoľte mi ešte raz, účelom fondu je predovšetkým zachovanie, vyjadrenie, ochrana a rozvoj identity a kultúrnych hodnôt národnostných menšín. Ďalej výchova a vzdelávanie k právam národnostných menšín, ako aj rozvoj a podpora interkultúrneho dialógu a porozumenia medzi občanmi slovenskej národnosti a občanmi patriacimi k národnostným menšinám a etnickým skupinám. Ja vám dávam túto dôvodovú správu do pozornosti a verím, že keď dnes budeme hlasovať o tomto návrhu zákona, tak to podporíme. Ďakujem veľmi pekne ešte raz pánovi ministrovi aj vám za podporu.
Laurenčík, Milan, podpredseda NR SR (2021-10-07):
Na vaše vystúpenie evidujem jednu faktickú poznámku. Uzatváram možnosť prihlásiť sa. S faktickou poznámkou vystúpi pán poslanec Boris Susko, nech sa páči.
Laurenčík, Milan, podpredseda NR SR (2021-11-11):
Na vaše vystúpenie evidujem 19 faktických poznámok, 20. Končím možnosť prihlásiť sa. Predtým však, ako udelím slovo s prvou faktickou poznámkou... Pán poslanec Fico, ja som tu ráno vykázal zo sály pána poslanca Mazureka, pretože nemal filter s certifikátom FFP2. Chcem sa spýtať, či ten váš filter, alebo tá ochrana, tá maska má tento certifikát, resp. ak nie, či máte v zmysle vyhlášky nejaký doklad o tom, že môžete používať takúto ochranu tváre. (Reakcie z pléna.) Pán poslanec Fico, ak, ak...
Hlina, Alojz, poslanec NR SR (2014-03-19):
Ďakujem veľmi pekne. Budem pozorne počúvať aj ďalšie príspevky, lebo naozaj si myslím, že toto je mimoriadne dôležité pre veľa ľudí tejto krajiny, a robíme to, čo máme robiť, to znamená, rozhodovať o veciach, ktoré ovplyvňujú ľudia, ľudí tejto krajiny správne, ja len, a to budem, ale teraz sa chcem, len drobné veci zachytiť, čo ste spomenuli, lebo celý ten systém druhý dôchodkový je predstavovaný ako kamenné dosky, nemenné, a tak by to malo zostať. Ale vy ste v reči spomenuli, že ste nemali dôveru voči jednej, a preto ste sa prehlásili, a to by ma teda naozaj zaujímalo a možno by to zaujímalo aj iných ľudí, že keď Ivan Švejna, odborník, v systéme, ktorý v zásade je kamennými doskami, biblickými, zmení poisťovňu kvôli tomu, že jej nedôveruje, že možno by tá informácia zaujímala okrem mňa teda aj občanov, ale že či vôbec je to možné, aby sme mohli nedôverovať niečomu tak dokonalému, že to zmeníme. No tých otázok je tam asi o niečo viac. Čiže to zjednoduším. Mňa by naozaj zaujímalo, že ktorej poisťovni ste nedôverovali a prehlásili ste sa do inej, a to, že prečo ste nedôverovali, si prípadne, ak to bude niekoho zaujímať, tak by tiež možno stálo za to to povedať, no. Chcem upozorniť, prečo sa to pýtam, nemám záujem nejakej poisťovni škodiť, ale v zásade... (reakcia z pléna), tak DSS-ky, však nemusíme sa hrať na slovíčka. Chcem upozorniť na ten paradox, že tu bol údajne vytvorený systém, ktorý nepustí, ktorý sa nezmení, ktorý nikto nezbúra, ktorý nemá kameň uholný, nemá nič, a zrazu tu rešpektovaný ekonóm povie, že niektorej nedôveroval, preto sa prehlásil. Podľa mňa to stojí za otázku. Ďakujem.
Blanár, Juraj, podpredseda NR SR (2023-03-15):
Vyhlasujem všeobecnú rozpravu za uzavretú. Chcem sa spýtať pána navrhovateľa, či má záujem o záverečné slovo. Áno, nech sa páči, pán minister.
Žiga, Peter, podpredseda NR SR (2024-04-24):
Dávam hlasovať o druhom pozmeňujúcom návrhu pána poslanca Viskupiča. (Hlasovanie) 138 prítomných, 24 za, 79 proti, 34 sa zdržalo, 1 nehlasoval. Návrh sme neschválili.
Glváč, Martin, podpredseda NR SR (2016-09-13):
S faktickými poznámkami, prvý je pán poslanec Viskupič, nech sa páči.
Laurenčík, Milan, podpredseda NR SR (2022-05-04):
Ďakujem veľmi pekne. Ďakujem obom a prerušujem rokovanie o tomto bode programu. Kolegyne, kolegovia, teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov . Vládny návrh zákona má parlamentnú tlač 971, návrh na jeho pridelenie na prerokovanie výborom je v rozhodnutí č. 1011. Prosím pani ministerku spravodlivosti Slovenskej republiky pani Máriu Kolíkovú, aby nám vládny návrh zákona uviedla. Pani ministerka, nech sa páči, máte slovo.
Sulík, Richard, predseda NR SR (2010-11-30):
Ďakujem. Pán poslanec Jarjabek.
Ďuriš Nicholsonová, Lucia, podpredsedníčka NR SR (2017-12-08):
Ďalším písomne prihláseným je pán poslanec Heger, ale nevidím ho v rokovacej sále, stráca poradie. Pani poslankyňa Gaborčáková, nech sa páči. Ale pred tým, než vám dám slovo, na balkóne chcem privítať skupinu priateľov z Terchovej. Srdečne vás zdravíme. (Potlesk.) Nech sa páči, pani poslankyňa.
Laššáková, Jana, podpredsedníčka NR SR (2012-06-19):
Ďakujem pekne. Zaujmite miesto určené pre spravodajcu. A teraz otváram všeobecnú rozpravu. Poznamenávam, že som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden pán poslanec. Končím možnosť prihlásiť sa do rozpravy ústne. Nech sa páči, pán poslanec Kollár, máte slovo.
Šefčík, Marek, poslanec NR SR (2022-04-29):
Ďakujem pekne za slovo. Pán podpredseda, ja vyslovím aj ten procedurálny návrh, ale najskôr odôvodním aj čo idem povedať. My sme, ja tu sedím a videli sme, ako pán Robert Fico prišiel za vami, dohodli ste sa, sadol si, podal nejaký procedurálny návrh, o ktorom vy ste, samozrejme, nemohli dať hlasovať, ale hneď ste „ušetrili“ jemu na slobode ďalších 10 minút. Ale, ale dobre, v poriadku. (Výkriky v sále.) Ja neviem, ja neviem, či ho zavrú. (Ruch v sále. Prerušenie vystúpenia predsedajúcim.)
I. Mikloš, podpredseda vlády a minister financií SR: (2004-09-07):
Novelizáciou zákona o Exportno-importnej banke sa umožní poistenie tuzemského rizika vývozcov súvisiace s vývozom. Doplňujú sa pojmy v zákone o obchodovateľné a neobchodovateľné riziká v súvislosti so vstupom Slovenska do Európskej únie a do návrhu zákona sa transponujú smernice Rady. V nadväznosti na zákon č. 595/2003 Z. z. o dani z príjmov sa špecifikuje tvorba a použitie rezerv, doplňujú sa ustanovenia týkajúce sa poskytovania informácií, ďalej sa menia názvy fondov a upresňuje sa postup pri menovaní a odvolávaní guvernéra a viceguvernérov, pričom sa mení ich pomenovanie na generálny riaditeľ a námestníci generálneho riaditeľa. Ďakujem za pozornosť.
Blanár, Juraj, podpredseda NR SR (2021-10-21):
Pán poslanec Blaha, môžete reagovať na faktické poznámky.
Klus, Martin, poslanec NR SR (2017-09-08):
Ďakujem za slovo a ďakujem aj pánovi poslancovi Kollárovi. Mňa potešil hneď v dvoch veciach. V prvej teda, že sa nemieni ich strana pridať k takémuto zlému návrhu a v druhej, že využil slovo krepý, to je typicky banskobystrické slovo a predpokladám, že to urobil preto, lebo máme akurát dnes začiatok 360. Radvanského jarmoku, jubilejného, na ktorý ho srdečne pozývam.
Paška, Pavol, predseda NR SR (2014-07-09):
(Hlasovanie.) 139 prítomných, 78 za, 60 proti, 1 sa zdržal. Návrh sme postúpili do druhého čítania.
Figeľ, Ján, podpredseda NR SR (2013-09-04):
Ďakujem. Chce sa vyjadriť aj pán spravodajca. Nech sa páči.
P. Hrušovský, predseda NR SR: (2003-09-23):
(Hlasovanie.) 135 prítomných, 131 za návrh, 2 proti, 2 sa zdržali. Návrh sme schválili. Na základe schváleného návrhu pristúpime k tretiemu čítaniu . Otváram rozpravu k tomuto bodu programu. Pýtam sa pánov poslancov, či sa chce niekto v rámci tretieho čítania prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak. Vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku s odporúčaním gestorského výboru... K. Mitrík, poslanec: Schváliť ho.
Kollár, Boris, predseda NR SR (2021-11-12):
ďalšou faktickou pán poslanec Ďurica.
Sulík, Richard, predseda NR SR (2011-06-28):
Otváram rozpravu.
Mikloš, Ivan, podpredseda vlády a minister financií SR (2010-08-04):
Už len pol minúty.
Luciak, Michal, poslanec NR SR (2022-09-22):
Vážený pán predsedajúci, panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh ústavného zákona v druhom čítaní do 30 a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní a odporučím zároveň návrh ústavného zákona prideliť výborom vrátane určenia gestorského výboru a lehoty na jeho prerokovanie vo výboroch v zmysle uvedeného rozhodnutia predsedu Národnej rady. Pán predsedajúci, otvorte, prosím, všeobecnú rozpravu.
Glváč, Martin, podpredseda NR SR (2019-06-24):
Ďakujem. Pýtam sa, či sa chce do rozpravy... S reakciou, pán poslanec Heger.
A. Belousovová, podpredsedníčka NR SR: (2007-10-18):
Pani poslankyňa Sabolová, chcete položiť doplňujúcu otázku? Nech sa páči.
M. Číž, podpredseda NR SR: (2008-09-18):
Takže, vážené kolegyne, kolegovia, poprosím vás, keby ste zaujali miesta v poslaneckých laviciach. Teraz nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 15. júla 2008 , ktoré ste dostali ako tlač 698. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 698 nachádza. Dovoľte mi, aby som otvoril rozpravu. Písomne sa prihlásila do rozpravy pani poslankyňa Mária Sabolová, má slovo.
Kollár, Jozef, poslanec NR SR (2010-12-07):
Ďakujem pekne. Vážený pán predsedajúci, vážený pán podpredseda vlády, dovoľte, aby som uviedol spoločnú správu pod tlačou 121a. Národná rada pridelila 13. októbra 2010 tento vládny návrh zákona, prerokovať týmto výborom: Výboru Národnej rady Slovenskej republiky pre financie a rozpočet, ústavnoprávnemu výboru, výboru pre vzdelanie, vedu, mládež a šport a výboru pre kultúru a médiá. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia dnešného rokovania stanoviská poslancov. K predmetnému vládnemu návrhu zákona zaujali výbory Národnej rady tieto stanoviská. Odporúčajú pre Národnú radu návrh schváliť Výbor Národnej rady pre financie a rozpočet uznesením č. 63 z 18. novembra a ústavnoprávny výbor uznesením č. 71 z 15. novembra. Odporúča pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Výbor Národnej rady pre vzdelanie, vedu, mládež a šport uznesením č. 30 z 19. novembra tohto roku. Výbor Národnej rady pre kultúru a médiá neprijal platné uznesenie, nakoľko nebol uznášaniaschopný. Z uznesenia výboru Národnej rady uvedeného pod týmto bodom vyplynuli pozmeňujúce návrhy, tak ako ich máte uvedené v spoločnej správe. Gestorský výbor odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Predmetná správa výborov bola schválená uznesením č. 108 z 26. novembra tohto roku. Výbor ma poveril predniesť túto spoločnú správu na schôdzi Národnej rady a navrhnúť Národnej rade hlasovať o postupe pri hlasovaní o pozmeňujúcich a doplňujúcich návrhoch. Ďakujem veľmi pekne. Vážený pán predsedajúci, otvorte rozpravu k tomuto bodu.
Pellegrini, Peter, predseda NR SR (2015-09-22):
Prezentujme sa a hlasujme o bodoch 2 až 12 spoločne s odporúčaním gestorského výboru schváliť. (Hlasovanie.) Prítomných 131 poslancov, za hlasovalo 79, zdržalo sa 52. Konštatujem, že tieto body sme schválili.
Laššáková, Jana, podpredsedníčka NR SR (2015-10-30):
Nech sa páči, pán poslanec Baláž.
A. Belousovová, podpredsedníčka NR SR: (2009-02-04):
Otváram všeobecnú rozpravu. Do rozpravy som nedostala písomnú prihlášku, pýtam sa preto, či sa chce niekto prihlásiť do rozpravy ústne. Ústne sa do rozpravy neprihlásil nikto. Končím možnosť podania ústnych prihlášok do rozpravy. Zároveň vyhlasujem všeobecnú rozpravu za skončenú. A prerušujem rokovanie o tomto bode programu. Pokračovať budeme prvým čítaním o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 887, návrh na jeho pridelenie na prerokovanie výborom je v rozhodnutí č. 917. Nech sa páči, pán minister, uveďte aj tento vládny návrh zákona.
Senko, Ján, poslanec NR SR (2013-10-23):
Tiež vítam túto iniciatívu ministerstva. A možno súhlasiť s vašimi myšlienkami, pán poslanec Mihál. Ani ja neviem objektívne posúdiť riziko násilia na malých štadiónoch a v oblasti, nazvime, to tzv. menej atraktívnych športových odvetví. Ale chcel by som upozorniť na problém kvality našich štadiónov, športovísk, športových objektov, kde určite musí dôjsť k náprave, pretože zub času urobil svoje. Ruka v ruke s týmito návrhmi, ktoré predkladá v ministerstvo, musí ísť, samozrejme, aj skvalitňovanie infraštruktúry na štadiónoch vrátane zvyšovania bezpečnosti v nich, kultúrnosť prostredia má určite veľký vplyv na správanie sa návštevníkov. Takže naozaj by sme mali vytvárať podmienky aj na rekonštrukciu a výstavbu štadiónov, ktoré zodpovedajú súčasnému obdobiu. Aj takáto aktivita môže určite mať pozitívny vplyv a väčší záujem o športové aktivity medzi mladými ľuďmi a znižovanie násilia v športových areáloch.
Jarjabek, Dušan, poslanec NR SR (2019-01-31):
Ďakujem veľmi pekne. Pani poslankyňa Kaščáková, musím úprimne povedať, že ste ma týmto vystúpením sklamali, lebo som čakal niečo úplne iné od vás ako od členky výboru pre kultúru a médiá, ktorého ste sa stali, ja neviem, ktorého ste členom, no, zopár mesiacov. Toto vaše vystúpenie hodnotím ako tupo politicky nekorektné – obsahovo smerom k zákonu, smerom k predkladateľom, smerom k bývalému ministrovi kultúry, ktorého ste spomínali, smerom k niektorým sudcom, ktorých ste tiež spomínali, totálne tupo politicky nekorektné, pani poslankyňa. Zdôrazňujem to. A už nehovoriac vôbec o proste tej neserióznosti a nekorektnosti voči predkladateľom, lebo nás podozrievate z toho, čo neexistuje jednoducho a čo týmto návrhom nesledujeme. Politické motívy k tomuto návrhu, pani poslankyňa, neexistujú. My sa tuná bavíme o istom profesnom návrhu a môžeme sa o tom baviť z hľadiska profesnosti, ale z hľadiska tupej politiky, ktorú tu predstierate opozične vy, ja si vyprosím, aby ste z hľadiska tohto návrhu hodnotili tuná vôbec toto, čo my tuná prekladáme. To s tou politikou naozaj nemá nič spoločného. Ideálny stav, keby bol v médiách a medzi občanmi, k takémuto návrhu určite nepríde. My tuná iba týmto zákonom zabraňujeme diskriminácii istej skupiny ľudí a vysvetlím to potom ďalej, keď sa budeme baviť o návrhu a tomto paragrafovom znení konkrétne. Ale na vaše vystúpenie sa nedá inak zareagovať. Tupé politické vystúpenie. Ďakujem.
Figeľ, Ján, podpredseda NR SR (2015-05-22):
Nech sa páči, Anton Martvoň.
K. Sárközy, poslankyňa: (2001-09-20):
J. Migaš, predseda NR SR: No, to bolo také slovensko-maďarské, vybavené. (Smiech.) P. Koncoš, minister pôdohospodárstva SR: Nazdávam sa, pani poslankyňa, ak môžem, že veľmi podrobne môže vysvetliť spoluprácu a obsah spolupráce ministerstva práce, sociálnych vecí a rodiny práve pani štátna tajomníčka, ktorá je nominovaná Stranou maďarskej koalície a je odborníčkou vynikajúcou. Takže nebude v tomto problém. J. Migaš, predseda NR SR: Ďakujem pekne. Ďalšiu otázku položil pán poslanec Benkovský. Nie je prítomný. Ďalšiu otázku položil pán poslanec Köteles pre ministra životného prostredia Lászlóa Miklósa. Otázka znie: „Aký osud stihne Štátny fond životného prostredia?“
Saloň, Marián, poslanec NR SR (2021-06-24):
Ďakujem pekne. V prvom rade sa pripájam ku gratulantom a všetko najlepšie k dnešným meninám, pán kolega Richter. Presne ste pomenovali riziká tohto zákona, ktoré prinesie, ak bude schválený, čo verím, že nebude, pretože aj to, čo ste spomínali, tá nepriamo novela vtedy zákona o štátnej službe o profesionálnych vojakov, tiež som bol kritikom toho, pretože tam sa riešil, riešil úplne iný problém, čo sa týka profesionálnych vojakov. A bola zneužitá na to, že sa následne mohli takto odvolávať riaditelia úradov práce, a tuším, že tam boli aj iné ústredné orgány štátnej správy. Spomínaný nález Ústavného súdu, presne ten spomínaný nález Ústavného súdu bude vytvárať precedens, na základe ktorého takto odvolaní úradníci štátni, ktorí budú v týchto vedúcich pozíciách, budú odvolávaní bez dovô... bez udania dôvodu, sa budú môcť presne o toto oprieť a vzniknú ďalšie finančné škody pre štát, ktorý bude ich musieť spätne vyplácať a prípadne ich ešte naspäť prijať do zamestnania, pretože to sa stávalo aj, a to bude vedieť aj pán Kyselica, pri... v Policajnom zbore, kde bol tzv. populárny § 35 ods. 2, kde sa dalo odvolať akéhokoľvek policajta na riadiacej funkcii na tento 35 ods. 2, ale následne vznikala situácia, kedy začali vyhrávať títo policajti súdy, a tento paragraf už dnes neplatí. A ak tu spomíname štátnych úradníkov, ktorí si nerobia tú svoju robotu tak, ako majú, predsa existujú možnosti aj dnes, ako sa s nimi vysporiadať, lebo neverím, že skúsený riadiaci pracovník si nevie poradiť s človekom, ktorý si nerobí prácu tak, ako má. Dá sa riešiť disciplinárne. No a, a to posledné riziko je práve podľa mňa aj obava tých uchádzačov, ktorí sa budú uchádzať podľa tohto nového zákona na... o tú riadiacu funkciu, že vlastne ten pocit tej neistoty, pretože budú ľahko vymeniteľní a do 10 dní odvolateľní z funkcie podľa tohto zákona, tak práve oni vôbec nebudú mať záujem sa do výberového konania prihlásiť.
Bugár, Béla, podpredseda NR SR (2017-12-06):
Pán poslanec Budaj, môžte reagovať na faktické poznámky.
Kollár, Jozef, poslanec NR SR (2010-10-13):
Ďakujem pekne. Vážený pán podpredseda, vážený pán minister, dámy a páni, dovoľte mi, aby som ako spravodajca výboru pre financie a rozpočet vystúpil k predmetnému vládnemu návrhu zákona. Konštatujem, že uvedený návrh bol doručený poslancom Národnej rady v stanovenej lehote. Predseda Národnej rady posúdil uvedený návrh v súlade s rokovacím poriadkom a podľa legislatívnych pravidiel a zaradil ho na rokovanie dnešnej, 7. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona, tak ako sú uvedené v rokovacom poriadku. A z hľadiska vecného zastávam stanovisko, že predložený návrh zákona rieši problematiku. A je zrejmý aj účel spomínaného návrhu zákona. Všeobecná časť dôvodovej správy obsahuje informáciu o jeho cieli a je v súlade s Ústavou Slovenskej republiky a ostatnými všeobecne záväznými právnymi predpismi. Jej osobitná časť obsahuje odôvodnenie jednotlivých ustanovení. A zároveň návrh zákona obsahuje doložku zlučiteľnosti s právom Európskej únie. Po rozprave budem odporúčať, aby Národná rada prerokovala návrh zákona v druhom čítaní a v súlade s rozhodnutím predsedu Národnej rady aby návrh zákona prerokoval okrem výboru pre financie a rozpočet aj Ústavnoprávny výbor Národnej rady. Pán predsedajúci, poprosím, otvorte rozpravu k tomuto vládnemu návrhu zákona. Ďakujem.